**VÁLLALKOZÁSI ÉS FELHASZNÁLÁSI SZERZŐDÉS**

mely létrejött

egyrészről a **Magyar Könyvvizsgálói Kamara** (1063 Budapest, Szinyei Merse u. 8.; adószáma: 18088579-2-42; nyilvántartási szám: 01-03-0000017; képv.: Dr. Pál Tibor elnök), mint megrendelő (a továbbiakban: **Megrendelő**),

másrészről

|  |  |
| --- | --- |
| Név: |  |
| Születési hely, idő: |  |
| Anyja születési neve: |  |
| Lakcím: |  |
| Levelezési cím: |  |
| E-mail cím: |  |
| Adóazonosító jele: |  |
| Bankszámlaszám: |  |

a továbbiakban: **Szerző,**

Megrendelő és Szerző együttesen: **Felek**

között az alulírott napon és helyen, az alábbi feltételek szerint:

1. **Előzmények**

A Magyar Könyvvizsgálói Kamara elnöksége (a továbbiakban: „MKVK”) a 14/2025. (01.24.) számú határozatával elrendelte, hogy pályázat kerüljön kiírásra az építőipari ágazat területén könyvvizsgálati szakmai módszertani füzet kiadvány elkészítésére (a továbbiakban: Kiadvány). A Kiadvány célja az építőipari szektor könyvvizsgálati sajátosságainak részletes bemutatása és egységes módszertani keretek kialakítása az építőipari ágazatba tartozó vállalkozások éves pénzügyi beszámolóinak könyvvizsgálatához.

1. **A szerződés tárgya**

**Megrendelő** megrendeli, **Szerző** elvállalja a Kiadvány elkészítését a 3. pontban meghatározott feltételekkel és tartalommal.

1. **Feltételek**
	1. **Módszertani és szerkesztési elvek**

A Kiadványnak összhangban kell lennie a Magyar Könyvvizsgálói Kamara által készített *"Módszertani segédlet a kisebb gazdálkodó egységek könyvvizsgálatához"* (átdolgozott kiadás 2024.) című kiadványban (a továbbiakban: „KKV módszertani segédlet”) foglaltakkal. A Szerző biztosítja, hogy az építőipari ágazat könyvvizsgálati sajátosságait bemutató új füzet szerkesztési és módszertani elvei követik vagy – amennyiben szükséges – továbbfejlesztik a KKV módszertani segédletet. <https://mkvk.hu/tudastar>

A Szerző vállalja továbbá, hogy a Kiadványt a hatályos jogszabályok, valamint a hatályos Magyar Nemzeti Könyvvizsgálati Standardok és elfogadott legjobb könyvvizsgálói gyakorlat alapján készíti el, és a kidolgozott szakanyagot Szerző a Megrendelő rendelkezésére bocsátja.

* 1. **Felépítés**

**A Szerző vállalja, hogy a Kiadványban az egyes témakörök az alábbi logikai sorrendet fogják követni:**

* a témakör elvi összegzése, beleértve a kapcsolódó standard (ISA) követelmények ismertetését, és/vagy – adott esetben – a KKV módszertani segédlet konkrét pontjára való hivatkozást;
* a gyakorlati problémakör leírása és a gyakorlati megoldások ismertetése;
* konkrét példán vagy esettanulmányon keresztül a végrehajtandó könyvvizsgálati eljárások szemléltetése;
* dokumentációs megfontolások és a dokumentációra vonatkozó ajánlások (minták).
	1. **Szerkesztési elvek**

A Szerző vállalja, hogy a Kiadvány elkészítése során egységes szerkesztési és módszertani elveket alkalmaz, amely biztosítja a Kiadvány és a KKV módszertani segédlet koherenciáját, egymással való összhangját.​

* 1. **Együttműködés**

A Szerző köteles a projekt megvalósítása során szoros együttműködést kialakítani az MKVK Szakértői Bizottságával. A Bizottság iránymutatása szerint kell eljárnia, figyelembe véve annak észrevételeit és javaslatait. A Szakértői Bizottság feladatai közé tartozik a könyvvizsgálati módszertanok kidolgozásának támogatása és felügyelete.

* 1. **Régebbi hasonló jellegű kiadványok felhasználása**

A Szerző az MKVK által korábban kiadott *„Építőipari vállalkozások könyvvizsgálatának speciális feladatai (2014)”* című kiadvány (MKVK - Építőipari vállalkozások könyvvizsgálatának speciális feladatai (2014) felhasználására nem jogosult. A 2014 évi kiadású módszertani füzet ugyanakkor hasznos lehet az építőipari ágazat könyvvizsgálati sajátosságainak feltérképezése és meghatározása céljából, amely segítheti a pályázót a pályázat tartalmi részének összeállításában. A 2014 évi módszertani füzet kizárólag erre a célra használható fel forrásanyagként, figyelembe véve az azóta eltelt változásokat. Az új módszertani füzet kidolgozásához azonban a 2014 évi régi kiadvány nem felhasználható, abból részek át nem vehetők, át nem másolhatók. A Szerző ennek tudomásulvételéről a jelen megbízási szerződés **1. számú mellékletében** nyilatkozik.

* 1. **Tartalom**

Szerző vállalja, hogy a Kiadványban – a 2013. évi módszertani füzettől eltérően – kizárólag az építőipari tevékenységek sajátosságaiból adódó azon könyvvizsgálati specialitások és a könyvvizsgálói ellenőrzési módszerek és gyakorlat kerüljenek bemutatásra, amelyek a KKV módszertani segédletben bemutatott általános könyvvizsgálati módszertani elveken és gyakorlaton túlmutató segítséget és útmutatást nyújtanak az ágazatban működő könyvvizsgálók számára.

Az építőipari termelés számviteli sajátosságainak, valamint az építőipari tevékenységre és vállalkozásokra vonatkozó jogi szabályozásnak a bemutatása nem képezi tárgyát a Kiadványnak.

* 1. **Terjedelem**

A Kiadvány tervezett összterjedelme … ív (+/- 10%).

Egy ív terjedelem az irodalmi kiadványokban megkövetelt szabványok szerint 22 gépelt oldalnak felel meg, ívenként 40.000 betűhellyel, ideértve az olyan oldalakat is, amelyeken csak táblázatban/ábrában foglalt szöveg van, de ez teljesen nem tölti ki az oldalt.

1. **A teljesítés helye, módja és határideje**

**Szerző** a 2. pontban meghatározott szerzői munkát saját székhelyén vagy egyéb saját munkavégzési helyén és saját munkaeszközével végzi el, melynek során **Megrendelő** utasításai szerint köteles eljárni. **Megrendelő** jogosult a **Szerző** munkavégzését folyamatosan ellenőrizni. A **Szerző** nem mentesül a szerződésszegés jogkövetkezményei alól amiatt, hogy a **Megrendelő** a **Szerző** tevékenységét nem vagy nem megfelelően ellenőrizte.

Ha a **Megrendelő** célszerűtlen vagy szakszerűtlen utasítást ad, a **Szerző** köteles őt erre figyelmeztetni. Ha a **Megrendelő** a figyelmeztetés ellenére utasítását fenntartja, a **Szerző** a szerződéstől elállhat vagy a feladatot a **Megrendelő** utasításai szerint, a **Megrendelő** kockázatára elláthatja. A **Szerző** köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.

**Szerző** alvállalkozók igénybevételére vagy más szerzőtársak, közreműködők bevonására, a Megrendelő előzetes jóváhagyása nélkül nem jogosult.

**Felek** megállapodnak abban is, hogy a **Szerző** a kidolgozott Kiadvány összedolgozott kéziratát legkésőbb **2025. …………-ig** adja át **Megrendelőnek** elektronikus formában, Microsoft Word formátumban, 1-es sorközzel, 11-es betűnagysággal írottan, amelyet elektronikus úton (e-mailben) küld meg **Megrendelő** részére. Az elektronikus kézirat átadás-átvételére a **Szerző** és a **Megrendelő** kapcsolattartója közötti elektronikus levelezés útján kerül sor.

**Megrendelő** a 4.3. pont szerint elektronikus formában átadott kéziratot saját költségére lektoráltathatja, illetve a kéziratokra észrevételeket tehet, majd azokat átdolgozásra a 4.3. pont szerinti átadástól számított 30 (harminc) napon belül **Szerzőnek** elektronikus úton visszaadja.

**Szerző** a lektorált kéziratot a 4.4 pont szerint a **Megrendelő** általi visszaadástól számított 30 (harminc) napon belül áttekinti, a szükséges további egyeztetéseket elvégzi és a véglegesnek tekintett kéziratokat elektronikus úton (e-mailben) **Megrendelőnek** átadja legkésőbb **2025………….**-ig.

4.6

A Szakértői Bizottság a 4.3, illetve a 4.5 pont szerint átdolgozott és véglegesített Kiadvány átadását követően azt megtárgyalja, melynek eredményétől függően a teljesítés elfogadására **Megrendelő** képviseletében Barsi Éva szakmai alelnök jogosult. A teljesítés elfogadási nyilatkozatot **Megrendelő** képviselője a Kiadvány elfogadásáról döntő Szakértői Bizottsági ülés napjától számított 15 (tizenöt) napon belül, illetve legkésőbb a Kiadvány a Megrendelő internetes honlapján való megjelenését követő 15 (tizenöt) napon belül írásban teszi meg. Az elfogadási nyilatkozat egyúttal teljesítési igazolásnak is minősül. Ha ezen időtartam alatt nevezett képviselő nem nyilatkozik, a kéziratot elfogadottnak, egyben **Szerző** részéről a jelen szerződést teljesítettnek kell tekinteni. Amennyiben **Megrendelő** képviselője az észrevételeit írásba foglaltan a kéziratok javítására visszaadja, a javításra **Felek** kölcsönös megegyezésen alapulóan megfelelő határidőt tűznek ki. A kijavított kéziratok elfogadására e pontban foglaltak az irányadók.

1. **Vállalkozási díj**

**Szerzőt** a Kiadvány elkészítésével összefüggő tevékenység elvégzéséért összesen **bruttó ……..........- Ft**, azaz ………….. forint vállalkozási díj illeti meg. A teljes vállalkozási díjból bruttó ……………… Ft személyes közreműködés díja, …………….. Ft szerzői vagyoni jog átengedése.

**Megrendelő** a személyi jövedelemadó előleg és kapcsolódó járulékok levonásával csökkentett vállalkozási díjat a Kiadvány kéziratának 4.6. pont szerinti elfogadásától – a teljesítés elfogadási nyilatkozat elmaradása esetén a nyilatkozattételi határidő elteltétől – számított 15 napon belül, **Szerző** részére fizeti meg. A **Szerző** részérekifizetendő összeg az általa fentebb megadott bankszámlájára kerül átutalásra.

1. **Szellemi alkotások feletti rendelkezési jog (felhasználói jog)**

**Szerző** kijelenti, hogy mind a Szerző által létrehozott Kiadvány, mind az annak előállítása során keletkezett, átadott feljegyzések, szakmai anyagok egyéni, eredeti jellegű, és a **Szerző** saját szellemi alkotása. **Szerző** szavatol azért, hogy az általuk jegyzett szellemi alkotáson nem áll fenn harmadik személynek olyan kizárólagos szerzői vagyoni/felhasználási joga, amely **Megrendelő** jelen szerződés szerinti jogszerzését és felhasználását korlátozná, vagy megakadályozná.

**Szerző** az 6.1 pont szerinti szellemi alkotások feletti teljes rendelkezési jogot (felhasználási jogot) átengedi **Megrendelőnek**.

Erre tekintettel, az említett szellemi alkotások tekintetében, **Szerző** jelen szerződés aláírásával

* területi korlátozás nélkül,
* határozatlan időtartamra,
* kizárólagos,
* harmadik személynek átengedhető felhasználási jogot enged **Megrendelőnek** a Kiadvány 6.3. pontban körülírt felhasználására.
	1. A felhasználás módja és mértéke

**Megrendelő** a jelen szerződés alapján jogot szerez:

1. a Kiadvány többszörözésére, beleértve a Kiadvány rögzítését, a Kiadványról anyagi vagy nem anyagi formában, analóg vagy digitális módon, közvetlenül vagy közvetetten másolat készítését, kép- és hangfelvétel készítését, tárolását elektronikus adathordozón vagy számítógéppel,
2. a Kiadvány terjesztésére, azaz a Kiadvány vagy többszörözött példányai forgalomba hozatalára, forgalomba hozatalra való felkínálására, kereskedelmi célú raktáron tartására, tulajdonjogának átruházására, bérbeadására, haszonkölcsönbe adására;
3. a Kiadvány nyilvános előadására,
4. a Kiadvány bármely módon, bármely technikai eszközzel, vezetékkel vagy a nélkül történő nyilvánossághoz közvetítésére, beleértve a sugárzást és az internetes lehívásra hozzáférhetővé tétellel megvalósuló nyilvánossághoz közvetítést is, ahol a közönség tagjai a hozzáférés helyét és idejét egyénileg határozzák meg;
5. a Kiadvány vagy egyes részeinek nyilvánosságra hozatalára, szakcikk keretében történő publikálására a **Szerző** nevének feltüntetése mellett.
6. a Kiadvány átdolgozására a Vállalkozó megfelelő tájékoztatása mellett.

**Felek** megállapodása értelmében a Kiadvány átdolgozásának joga elsődlegesen **Szerzőt** illeti meg azzal, hogy amennyiben azt nem vállalja, vagy **Felek** az átdolgozás feltételeiről nem tudnak megállapodni, **Szerző** már jelen szerződés aláírásával hozzájárul ahhoz, hogy a felhasználási jog keretében **Megrendelő** a Kiadványt átdolgozza, vagy mással átdolgoztassa a **Szerző** megfelelő tájékoztatása mellett. A harmadik személlyel (személyekkel) való átdolgoztatásra kizárólag a **Szerző** vállalásának hiánya esetén, vagy abban az esetben kerülhet sor, amennyiben harmadik személy(személyek) az átdolgozást a **Szerző** által is vállalt feltételekhez képest **Megrendelő** számára kedvezőbb kondíciók mellett vállalja el (vállalják el).

**Felek** megállapodnak abban, hogy a jelen szerződésben meghatározott felhasználás megkezdése a Kiadvány 4.5. pont szerinti átadásának időpontja.

1. **Szerződésszegésért való felelősség**

Amennyiben **Szerző** valamely szerződésben foglalt kötelezettsége teljesítésével késedelembe esik, úgy késedelmi kötbér fizetésére köteles, melynek mértéke naponta a teljes vállalkozási díj 0,5 %-a, de legfeljebb a teljes vállalkozási díj 30 %-a, a késedelembe esés első napjától számítva.

A teljesítésnek **Szerző** oldalán fellépő meghiúsulása esetére **Szerző** meghiúsulási kötbér fizetésére köteles, melynek mértéke a teljes vállalkozási díj 30 %-a.

**Megrendelő** késedelmes fizetése esetén a Polgári Törvénykönyv szerinti késedelmi kamatot köteles megfizetni.

**Megrendelő** a teljesítés megkezdésétől függően a szerződést az érdekmúlás igazolása nélkül, előzetes felszólítás hiányában is felmondhatja/attól elállhat, amennyiben **Szerző** az átdolgozást/kijavítást alapos ok nélkül megtagadja, vagy azt a 4.3. vagy a 4.5. pont szerint megjelölt határidőre nem végzi el, illetve 15 napot meghaladóan egyéb késedelembe esik. Előzőek szerinti elállás esetén Megrendelőnek díjfizetési kötelezettsége nem áll fenn.

Előző felmondás/elállás **Szerző** 7.2. pont szerinti meghiúsulási kötbérfizetési kötelezettségét eredményezi, **Megrendelő** ezt meghaladó esetleges kárának megtérítése mellett.

**Megrendelő** a teljesítés megkezdésétől függően **Szerző** szerződésszegése nélkül is felmondhatja a szerződést/attól elállhat, de ez esetben köteles **Szerző** részére a 7.2. pontban megjelölt mértékű meghiúsulási kötbért megfizetni, a vállalkozási díj arányos részének megfizetése és **Szerző** ezt meghaladó esetleges kárának megtérítése mellett. Az előzőek szerint kifizetett összegek a vállalkozási díj összegét nem haladhatják meg.

1. **Záró rendelkezések**

**Felek** kötelesek a jelen szerződés szerint szükséges valamennyi nyilatkozatot írásban megtenni és egymással haladéktalanul közölni. Ez alól kivétel, ha a jelen szerződés másképp rendelkezik.

A kapcsolattartásra jogosult személyek:

**Megrendelő** részéről:

Név: Szalai Edit szakmai főmunkatárs

Telefonszám: +36-1-473-4570

E-mail cím: szedit@mkvk.hu

Postai cím: 1063 Budapest, Szinyei Merse u. 8.

8.3.

Jelen szerződés joghatályosan csak írásban módosítható és mondható fel, illetve szüntethető meg.

8.4.

Felek rögzítik, hogy a szerződés létrehozása és teljesítése körében hozzáférhetővé tett személyes adatokat a szerződés fennállta alatt, valamint annak megszűnését követően a polgári jogi elévülési ideig szerződéses jogalapra alapítva kezelik.

8.5.

Jelen szerződésben nem szabályozott kérdésekben a szerzői jogról szóló törvény és a Polgári Törvénykönyv rendelkezései az irányadóak.

8.6.

Jelen szerződést Felek elolvasták, közösen értelmezték, és akaratukkal mindenben egyezőnek találva helybenhagyólag aláírták.

Kelt ………………., 2025……………..

…………………… …………………..

Magyar Könyvvizsgálói Kamara Szerző

 Megrendelő

A kamarai alapszabály és kötelezettségvállalási szabályzat értelmében ellenjegyzem alulírott dr. Makai Dániel főtitkár Budapesten, 2024. ….…………….napján:

* + - 1. **számú melléklet**

*Nyilatkozat*

Alulírott, ………………………. (a továbbiakban: Szerző), a építőipari ágazat területén könyvvizsgálati szakmai módszertani füzet kiadvány (a továbbiakban: Kiadvány) Szerzője, amely Kiadvány elkészítésére az MKVK bízott meg, ezúton kijelentem és vállalom, hogy az MKVK által korábban kiadott *„Építőipari vállalkozások könyvvizsgálatának ágazati módszertani füzete - 2013*” című kiadványból (<https://mkvk.hu/tudastar/utmutatok/mezogazdasag_mdsztan_2013>) semmilyen adatot nem használok fel, nem másolok át részeket, és nem veszek át információkat.

Tudatában vagyok annak, hogy a fent nevezett kiadvány tartalma jogi védelmet élvez, és kifejezetten vállalom, hogy a fent említett kiadványt vagy annak bármely részét a saját munkámban nem alkalmazom, illetve nem használom fel semmilyen formában.

*Aláírás: \_\_\_\_\_\_\_\_\_\_\_\_\_\_\_\_\_\_\_\_\_*

*Név: [Szerző neve]*

*Dátum: \_\_\_\_\_\_\_\_\_\_\_\_\_\_\_\_\_\_\_\_\_*